Xeylêk şaristananê Rojawanê Kurdîstanî de pê çalakîyanê cîya-cîyan rojbîyayîşê Rayberê Şarê Kurdî Abdullah Ocalanî ame fîrazkerdene.
Til Hemis
Şayîya Til Hemisî de fotografê Rayberê Şarê Kurdî Abdullah Ocalanî ameyî akerdene. Şayîye de temsîlkaranê Kongreya Starî qisey kerd û ame parekerdene ke Abdullah Ocalan Zîndanê Îmraliyî de zî seba kurdan xebitîyeno.
Til Berak
Şayîya Til Berakî de qiseykerdişan ra dima komê muzîkî vejîyayî sehne ser, şarî govende girewte û mesajê 4ê Nîsane ameyî parekerdene.
Amûdê
Pê sloganê 'Wext wextê azadîya Rayber Ocalanî yo' Amûdê de şayîyêke ameye kerdene. Bi seyan roniştoxî pê kincanê xo yê tradîsyonelan tewrê şayîye bîyî. Qiseykerdoxan şayîye de vat: ''Mîladê Rayber Ocalanî mîladê şaranê dinya yo.''
Girkê Legê
Şayîya Girkê Legê pê deqayêkê rêzgirewtişî dest pêkerd. Şayîye pê coş û govendan qedîyaye.
Çilaxa
Çilaxa de bi wesîleya Rayberê Şarê Kurdî 600 zeytunêrî ameyî ronayene. Şayîye de Îdarekarê PYDyî Sirûr El Şetîyî derheqê cuya Abdullah Ocalanî de qisey kerd.
Reqa
Reqa de bi wesîleya Rayberê Şarê Kurdî 760 leyî ronîyayî û şayîyêke ameye kerdene.
Tirbêsipîyê
Kantonê Tirbêsipîyê yê Qamişloyî de şayîyêke ameye kerdene. Qiseykerdişam de ame vatene ke estbîyayîşê Abdullah Ocalanî estbîyayîşê kurdan o. Şayîye de komê muzîkî vejîyayî sehne ser û govende ameye girewtene.
